CELEX: 62014TA0632
Language: hr
Date: 2016-09-22 00:00:00
Title: Predmet T-632/14: Presuda Općeg suda od 22. rujna 2016. – Intercon protiv Komisije („Arbitražna klauzula — Sedmi okvirni program za istraživanja, tehnološki razvoj i demonstracijske aktivnosti (2007.-2013.) — Komisijina odluka kojom zahtijeva povrat iznosa isplaćenih tužitelju — Ugovorna narav spora — Članak 44. stavak 1. točka (c) i stavak 5.a Poslovnika Općeg suda od 2. svibnja 1991. — Dopuštenost — Opseg revizije — Dokumenti i očitovanja podneseni nakon isteka određenih rokova”)

7.11.2016   
            
            
               HR
            
            
               Službeni list Europske unije
            
            
               C 410/12
            
         Presuda Općeg suda od 22. rujna 2016. – Intercon protiv Komisije
   (Predmet T-632/14) (1)
   
   ((„Arbitražna klauzula - Sedmi okvirni program za istraživanja, tehnološki razvoj i demonstracijske aktivnosti (2007.-2013.) - Komisijina odluka kojom zahtijeva povrat iznosa isplaćenih tužitelju - Ugovorna narav spora - Članak 44. stavak 1. točka (c) i stavak 5.a Poslovnika Općeg suda od 2. svibnja 1991. - Dopuštenost - Opseg revizije - Dokumenti i očitovanja podneseni nakon isteka određenih rokova”))
   (2016/C 410/15)
   Jezik postupka: poljski
   
      Stranke
   
   
      Tužitelj: Intercon sp. z o.o. (Łódź, Poljska) (zastupnik: B. Eger, odvjetnik)
   
      Tuženik: Europska komisija (zastupnici: K. Herbout-Borczak i S. Lejeune, agenti)
   
      Predmet
   
   Prvenstveno, zahtjev koji se temelji na članku 272. UFEU-a kojim se traži da se utvrdi da je Komisija povrijedila odredbe Ugovora o dodjeli bespovratnih sredstava br. 224297 u vezi s financiranjem projekta ARTreat, i poništenje Komisijina dopisa od 28. srpnja 2014. kojom je tužitelja na temelju interne revizije obavijestila da zahtijeva povrat iznosa od 258 479,21 eura koji mu je neosnovano isplaćen kao financijski doprinos Europske unije, i podredno, zahtjev koji se temelji na članku 272. UFEU-a, kojim se traži da se utvrdi da isplaćeni iznosi predstavljaju prihvatljive troškove i da ih stoga nije potrebno vratiti.
   
      Izreka
   
   
               1.
            
            
               Tužba se odbija.
            
         
               2.
            
            
               Intercon sp. z o.o. snosit će, osim vlastitih, i troškove Europske komisije.
            
         
      (1)  SL C 380, 27, 10. 2014.